
EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE
Sectiunea 1 
Titlul proiectului de hotărâre
Proiect de hotărâre pentru modificarea organigramei și  statului de functii  pentru 
Filarmonica ˝ Banatul˝  Timişoara


Sectiunea a 2 - a 
Motivul emiterii proiectului de hotărâre
1. Descrierea situatiei actuale
Filarmonica „Banatul” din Timişoara este o instituţie de concerte de repertoriu, potrivit Hotărârii Consiliului Local al Municipiului Timişoara nr.206/19.06.2007 privind aprobarea înscrierii Filarmonicii „Banatul” din Timișoara în categoria instituțiilor de concerte de repertoriu. 
În temeiul prevederilor Ordonanţei Guvernului nr.21/2007 privind instituţiile şi companiile de spectacole şi concerte, precum şi desfăşurarea activităţii de impresariat artistic, cu modificările şi completările ulterioare, precum şi potrivit Hotărârii Consiliului Local al Municipiului Timişoara nr.3/27.01.2004, Filarmonica „Banatul” din Timişoara funcţionează în subordinea Consiliului Local al Municipiului Timişoara, ca instituţie de concerte, cu deplină autonomie în stabilirea şi realizarea producţiilor artistice şi a programelor.
Filarmonica „Banatul” din Timişoara a fost înfiinţată prin, Legea nr.131/17.04.1947 pentru înființarea Orchestrelor Filarmonice „Banatul” din Timișoara și „Oltenia” din Craiova .
În prezent organigrama si statul de functii pentru Filarmonica ˝ Banatul˝  Timişoara,  sunt aprobate prin HCL nr.289 din data de 28.07.2017.
2. Schimbari preconizate și rezultate așteptate
Schimbările preconizate a avea loc în Filarmonica ˝ Banatul˝  Timişoara sunt:
· [bookmark: _GoBack]Urmare a dezbaterii publice privind organigrama Filarmonicii ˝ Banatul˝  Timişoara din data de 22 noiembrie 2018,  încheiată prin elaborarea Minutei nr. SC2018-288921/04.12.2018,creșterea numărului de posturi la Compartimentul orchestră de la 91 la 111, prin înfințarea unui post de Concertmaestru grad profesional IA,  a 10 posturi de Solist instrumentist grad profesional IA , a 6 posturi de Solist instrumentist grad profesional I și a 3 posturi de Instrumentist treaptă profesională III, studii medii;
· Urmare a dezbaterii publice privind organigrama Filarmonicii ˝ Banatul˝  Timişoara din data de 22 noiembrie 2018, încheiată prin elaborarea Minutei nr. SC2018-288921/04.12.2018, înfințarea unui post de Maestru cor  grad profesional I, a unui post de Corepetitor grad profesional I, precum și a unui post de Corist  treaptă profesională III, studii medii la Compartimentul Cor.
· Înființarea postului de Director adjunct artistic, gradul II, ca urmare a recomandării Corpului de Control și Antifraudă al Primarului Timișoarei, nr.SC2018-6370/10.09.2018, înregistrat la Filarmonicia ˝ Banatul˝ Timișoara cu numărul 4812/13.09.2018;
· Crearea Biroului Juridic-Contractare 1+6 posturi, prin comasarea Compartimentului Juridic- Contencios cu  Compartimentul Organizare- Marketing , mutarea postului de Consilier juridic cu atribuții de achiziții publice, de la Serviciul Financiar -Contabilitate și înfințarea în cadrul acestui birou a unui post de  Expert, grad profesional III, care să fie responsabil cu protecţia datelor cu caracter personal, în conformitate cu Regulamentului (UE) 679/2016 privind protecţia persoanelor fizice în ceea ce priveşte prelucrarea datelor cu caracter personal şi libera circulaţie a acestor date;
· Înființarea unui  post de  Portar, la Compartimentul Pază- Protecție, treaptă profesională I, studii medii;
Prin  modificarea organigramei si statului de functii pentru Filarmonica ˝ Banatul˝  Timişoara se doreste îndeplinirea cu eficiență și în condiții de legalitate a atribuțiilor instituționale.

3. Alte informatii 
Statul de funcţii pe anul 2017, cuprindea un număr de 194 de posturi și numărul posturilor propuse pentru anul 2018 este de 221, din care:
· Funcţii contractuale de conducere – 6;
· Funcţii contractuale de execuţie – 211; 
· Funcţii contractuale de deservire – 4.

4. Concluzii
Propunem aprobarea organigramei, statului de functii si regulamentului de organizare si functionare  pentru Filarmonica ˝ Banatul˝  Timişoara, conform anexelor nr.1 și 2, care fac parte integrantă din prezenta expunere de motive.

